DRUGHUNTERS 


Guide til Informationssøgning 


Inden du begynder at søge information til dit projekt er det vigtigt, at du 
gør dig nogle tanker omkring selve søgningsprocessen. 


Hvor skal jeg søge? Hvordan kan jeg selv søge? Hvordan skaffer jeg 
referencerne? 


Hvor skal jeg søge? 

Et helt oplagt sted at søge information er Internettet. 

En nem og hurtig søgemaskine er Google (www.google.com). Envigtig 
ting at have i bagtankerne, når du bruger Google er dog, at alle kan lægge 
information op på nettet, og det er derfor vigtigt at du forholder dig 
kritisk overfor det information du finder og f.eks. krydstjekker det. 


Et alternativtil Google er Wikipedia (www.wikipedia.org). Wikipedia er et 
gratisleksikon på Internettet indeholdende ca. 17 mil. artikler på 
alverdens sprog. Artiklerne skrives og redigeres af frivillige rundt om i 
verden. Der er en vis grad af selvjustits på Wikipedia, men som ved 
Google, er det en god ide at krydstjekke fundet information, da 
oplysningerne kan være fejlagtige. 


Et andet alternativer Google Scholar (http://scholar.google.com). Her kan 
man finde videnskabelig litteratur fra en lang række akademiske forlag og 
faglige sammenslutninger samt videnskabelige artikler, der er 
tilgængelige på internettet. Google Scholar er en troværdig kilde til 
information. 


Selvom du ikke finder det du søger på Google, Wikipedia eller Google 
Scholar kan informationen findes et sted på Internettet. Der findes bl.a. 
mange databaser, hvor indholdet ikke er indekseret af Google. En af disse 


databaser er PubMed (www.ncbi.nIm.nih.gov/pubmed). 


Hvordan kan jeg selv søge? 

PubMed er en gratis database fra National Library of Medicine, USA. Den 
dækker perioden fra 1949 til dato. Ca. 4.800 sundhedsvidenskabelige 
tidsskrifter indekseres i databasen- i alt ca. 20 mil. referencer er 
indeholdt i PubMed. PubMed regnes for en af de vigtigste - hvis ikke den 
vigtigste af alle sundhedsvidenskabelige litteraturdatabaser. 

Vi anbefaler derfor, at du benytter denne til din informationssøgning. 


PubMed er meget nem at benytte, men der er dog nogle enkelte ting du 
skal være opmærksom på. 


Når du søger i PubMed søger du ikke i artiklernes fulde tekst, men kun i 
referencernes bibliografiske data såsom titel, forfatter, abstract og 
emneord. 


En simpel søgning sker ved at skrive det ønskede begrebi PubMed's 


søgefelt. Når du skriver i søgefeltet vil PubMed foreslå stavemåder 
medens du skriver dit søgeord. 

Search: 


PubMed v Limits Advanced sear 


depres 


major depression 





depressive 

depressive disorder 
major depressive 
postpartum depression 


depression 


Dette er en fritekstsøgning — dvs. der søges præcis på det indtastede ord - 
i alle indekserede data. 


Vil man søge på forskellige varianter af ordet skal trunkering (*) benyttes. 
En trunkering som f.eks. i ”depres*” betyder at alle ord, der starter med 
”depres”, f.eks. ”depression”, ” depressive”, ”depressed” etc. inkluderes i 
søgningen. 


Hver artikeli PubMed tildeles emneord (MeSH= Medical Subject 
Headings) ved indekseringen. PubMed ”sender” også din søgning til MeSH 
databasen, og finder automatisk relevante emneord (synonymer etc.), og 
tilføjer disse til din søgestreng. 

F.eks. vil en søgning på ” Neuroleptic” inkludere at der også bliver søgt på 
” Antipsychotic Agents”. Dette giver mulighed for at lave meget præcise 
søgninger. 


Søger du på to ord vil PubMed søge efter de referencer, hvor begge ord 
optræder — både som sætning og som to selvstændige ord. Så jo flere ord 
du søger på i samme søgestreng, jo mere afgrænset bliver resultatet. 


F.eks. vil søgningen ”alzheimer parkinson*” finde fællesmængden, hvor 
begge ord findes. 


Vil du til gengæld udvide din søgning kan du kombinere dine søgeord med 
”OR”.F.eks. vil søgningen ”alzheimer OR parkinson” finde 
foreningsmængden altså referencer som omhandler kun Alzheimer, kun 
Parkinson eller begge ord. 


Har du behov for at afgrænse din søgning kan du også benytte ” Limits” 
funktionen. Herfra kan du begrænse dit søgeresultat til bestemte årstal, 
sprog, publikationstyper, aldersgruppe etc. 

F.eks. vil en afgrænsning til publikationstypen ”Review” give dig 
oversigtsartikler om det søgte emne — i modsætning til artikler som er 
mere forskningsbaserede. Review artikler er typisk lettere læseligt og 
mere uddybende end artikler, hvorfor vi anbefaler, at du fokuserer på 
disse. 


” Advanced Search — Search Builder” giver dig hjælp til at afgrænse din 
søgning til bestemte dele af referencen. F.eks. til titel, tidskrift eller 
forfatter. 


Søger du på Alzheimer fritekst, så vil du også få referencer af forfatteren 
Alzheimer — selvom du måske kun er interesseret i emnet Alzheimer. En 
afgrænsning i titel, emneord og abstract giver mere specifikke referencer. 


2/3 


Lundbeck 


DRUGHUNTERS 





Stopord er ord som det ikke giver nogen mening at medtage i en søgning. 
Stopord inkluderer blandt andet ord som: the, is, at, which, on etc. Disse 
ord optræder i så stor en del af alle referencer, at de ville forplumre 
resultaterne unødigt hvis de blev medtaget i søgningen. PubMed filtrerer 
derfor disse stopord fra. 


Søgeresultatet bliver som udgangspunkt vist med 20 referencer ad 
gangen. Denyeste vises først. I modsætning til Google rangerer PubMed 
altså ikke referencerne med den formodede mest relevante først. Den 
mest relevante reference for dig, kan således godt være den sidste. 


Results: 1 to 20 of 57121 


E] Microinfarct Patholoay, Dementia, and Coanitive Systems. 
1 Arvanitakis Z, Leurgans SE, Barnes LL, Bennett DA, Schneider JA. 
Stroke. 2011 Jan ©. [Epub shead of print) 


PMID 5 [PubMed - ss supplied by publishe: 





PMID 


Related citations 





E] [Chanae of serum ACTH and cortisol levels in Alzheimer disease and 
2 Lei JK. 
Zhonghus Yi Xue Za Zhi. 2010 Nov;90(41):2894-2898. Chinese 


2 [PubMed - as supplied by publisher] 





E] Autosomal-dominant Alzheimers disease: a review and proposal for tt 
3 Bateman RJ, Aisen PS, De Strooper B, Fox NC, Lemere CA, Ringman . 
Alzheimers Res Ther. 2011 Jan 6;2(6):35. [Epub ahesd of print] 


Klik på titlen, og du kan se abstrakt, emneord etc. Abstraktet giver en god 
introduktion til artiklen, og du kan som typisk ved at skimte dette vurdere 
om den fundne reference er relevant for dig. 


”Related citations” vil vise relaterede referencer — referencer som er 
relaterede ud fra sammenligning af ord fra titel, abstract og MeSH ord 
(emneord). Har du således fundet en god reference behøves du som 
typisk ikke starte din søgning forfra for at finde flere, men du kan blot 
læse ”Related citations”. 


Hvordan skaffer jeg referencerne? 
Flere og flere artikler ligger gratis tilgængeligt via link fra PubMed til 
tidsskrifterne. 





235 free full-text articles in PubMed < 


Central 
The role of the noradrenergic system in the 
exploration-exploitatio [Front Hum Neurosci. 2010] 


ChemProt: a disease chemical biology database. 
[Nucleic Acids Res. 2011] 


Men langt de fleste artikler kræver stadig at man abonnerer på 
tidsskriftet. Hvis du skal bruge artikler fra disse tidsskrifter, kan du få dit 
lokale bibliotek eller Universitetsbibliotek til at skaffe dem hjem til dig. 


Hvis du derimod ikke kan vente på dette, kan du i stedet forsøge om 
nogle af de relaterede referencer er frit tilgængelige. 

